ΓΡΑΠΤΗ ΕΡΩΤΗΣΗ E-2177/01

υποβολή: Cristiana Muscardini (UEN) προς την Επιτροπή

(19 Ιουλίου 2001)

Θέμα: Αύξηση των κρουσμάτων μηνιγγίτιδας στην Ιταλία

Το Ανώτερο Ίδρυμα Υγείας παρουσίασε πρόσφατα τα στοιχεία που αφορούν τα κρούσματα της μηνιγγίτιδας από πνευμονόκοκκο στον πληθυσμό. Πρόκειται για στοιχεία άκρως ανησυχητικά (309 περιπτώσεις το 1999 έναντι 109 του 1994).

Η μηνιγγίτιδα από πνευμονόκοκκο είναι βακτηριώδουςφής, όπως επίσης και η μηνιγγοκοκκική μηνιγγίτις (neissera meningitis) και η haemophilus influenzae, μεταδίδεται μέσω του αέρα (αρκεί ένα φτέρνισμα ή βήχας) ενώ φορείς των μικροβίων αυτής της ασθένειας είναι ως επί το πλείστον τα παιδιά μικρής ηλικίας. Πράγματι, τα μικρά παιδιά είναι η κατηγορία του πληθυσμού που πλήττεται περισσότερο και για να τεθούν εκτός κινδύνου πρέπει να λαμβάνονται μέτρα όσο το δυνατό νωρίτερα δεδομένου ότι το ποσοστό θνησιμότητας είναι της τάξεως του 60 %.

1. Είναι ενήμερη η Επιτροπή σχετικά με την κατάσταση αυτή·

2. Διαθέτει η Επιτροπή ανάλογα στοιχεία άλλων κρατών μελών της ΕΕ και των χωρών που είναιποψήφιες να ενταχθούν στην Κοινότητα·

3. Προτίθεται η Επιτροπή να προωθήσει έρευνα για να διαπιστωθεί, τόσο στα κράτη μέλη της ΕΕ όσο και στιςποψήφιες χώρες, ο βαθμός των κρουσμάτων μηνιγγίτιδας τουλάχιστον για τα τελευταία τέσσερα έτη·

4. Ποιες πρωτοβουλίες προτίθεται να αναλάβει η Επιτροπή ώστε τα Υπουργεία Υγείας των κρατών μελών ναιοθετήσουν τα απαραίτητα μέτρα προκειμένου να αποτραπεί η περαιτέρω διάδοση της ασθένειας αυτής·

Απάντηση του κ. Byrne εξ ονόματος της Επιτροπής

(5 Σεπτεμβρίου 2001)

1. Ναι.

2. Σύμφωνα με πληροφορίες του Istituto Superiore di Sanit (Ανώτερο Ίδρυμα Υγείας) η αύξηση των κρουσμάτων που κοινοποιήθηκαν το 1999 σε σύγκριση με το 1994 συνδέεται με την εισαγωγή το 1994 ενός προγράμματος προαιρετικής κοινοποίησης της μηνιγγίτιδας που προκαλείται από παθογόνα διαφορετικά από το N. meningitidis (μηνιγγιτιδόκοκκος) και όχι με ανησυχητική αύξηση των πραγματικών κρουσμάτων. Μάλιστα, το 2000, τα κρούσματα που προκλήθηκαν από τον S. pneumoniae (πνευμονιόκοκκος) ήταν 231, λιγότερα από τα κρούσματα που αναφέρθηκαν το 1999 (309).

3. Σύμφωνα με τις διατάξεις της απόφασης 2119/98/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 1998 για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα(1), άρχισε πρόσφατα να λειτουργεί ένα δίκτυο παρακολούθησης. Το δίκτυο αυτό θα προσφέρει στο εξής πιο συγκρίσιμα στοιχεία σχετικά με την επίπτωση της μηνιγγίτιδας στα κράτη μέλη και στιςποψήφιες για προσχώρηση χώρες. Εάν παρατηρηθεί απότομη αύξηση της επίπτωσης της πνευμονιοκοκκικής μηνιγγίτιδας, αυτό θα πρέπει να επικυρωθεί προσεκτικά για να αποκλειστούν με βεβαιότητα ενδεχόμενα σφάλματα κατά την κοινοποίηση. Υπάρχουν ορισμένες ενδείξεις για μια πολύ αργή, αλλά σταδιακή αύξηση των κρουσμάτων της λοίμωξης αυτής σε ορισμένα κράτη μέλη. Η αύξηση αυτή μπορεί να συνδέεται με το αυξημένο ποσοστό των ηλικιωμένων στον πληθυσμό, καθώς ένα σημαντικό μέρος των κρουσμάτων πνευμονιοκοκκικής μηνιγγίτιδας εμφανίζονται σε ηλικιωμένους.

4. Οι διηθητικές πνευμονιοκοκκικές νόσοι (συμπεριλαμβανομένης της μηνιγγίτιδας) και η μηνιγγίτιδα που προκαλείται από οποιοδήποτε είδος βακτηρίου εμπίπτουν στο πεδίο εφαρμογής του κοινοτικού συστήματος έγκαιρης προειδοποίησης και αντίδρασης, του κοινοτικού δικτύου επιδημιολογικής παρακολούθησης και ελέγχου των μεταδοτικών ασθενειών, που λειτουργεί από το 1999 κατ' εφαρμογή της απόφασης 2119/98/ΕΚ. Ένα ερευνητικό πρόγραμμα για τις διηθητικές πνευμονιοκοκκικές νόσους στην Ευρώπη (PNC-EURO) χρηματοδοτείται από την Ευρωπαϊκή Επιτροπή στο πλαίσιο του 5ου κοινοτικού προγράμματος-πλαισίου για την έρευνα και την τεχνολογική ανάπτυξη ως τμήμα του προγράμματος Ποιότητα ζωής και διαχείριση έμβιων πόρων.

(1) ΕΕ L 268 της 3.10.1998.